ব্যাঙ্গালুরুর কৃষিকাজে আমূল পরিবর্তন আনতে ৮০ ফুট উচুঁ পাথরের পাহাড় কেটে জলাধার নির্মান করেছেন, বানিজ্যিক নগরীতে পরিনত করেছেন। মালাবারের সড়কটিও তার আমলে হয়েছে নির্মিত। ব্যাঙ্গালুরুতে গ্রীষ্মকালীন প্রাসাদে কাটিয়েছেন ১০ বছরে অসংখ্যবার। তবে টিপু সুলতান আমলে গড়া প্রাসাদটির জৌলুসে আঘাত হেনেছে বৃটিশরা। ১৭৯৯ সালে অ্যাঙ্গলো-মহীশুর যুদ্ধে টিপু সুলতান নিহত হলে এই প্রাসাদটি বৃটিশদের হাতে তুলে দেন মহারাজা কৃঞ্চরাজা ওয়াদেয়ার তৃতীয়। টিপু সুলতানের আমলে এই প্রাসাদে সাধারনের প্রবেশাধিকার ছিল না। টিপু সুলতান নিহত হওয়ার ৯ বছর পর প্রাসাদটি করে দেয়া হয় সাধারনের জন্য উন্মুক্ত। ১৮৩১ সালে এই প্রাসাদটি বৃটিশ শাসককের প্রশাসনিক সদর দফতরে পরিনত হয়। ইংরেজদের যম ছিলেন বলে টিপু সুলতানের গড়া প্রসাদটিও চক্ষুশুল ছিল বৃটিশদের। প্রাসাদের দখল নিয়ে আক্রোশের বশে এই প্রাসাদের একটা অংশ নিলামে বিক্রি করেছে বৃটিশ শাসকরা। টিপু সুলতানের সিংহাসনটি পর্যন্ত স্থানান্তর করা হয়েছে।